Torres de Hanoi monàdiques

Escriviu un programa que resolgui el problema de les Torres de Hanoi.

[image]

Les torres de Hanoi és un trencaclosques o joc matemàtic. Consisteix en
tres pius verticals i un nombre indeterminat de discs de mides diferents
escalonades que poden inserir-se a les varetes lliscant-hi lliurement.

A l’inici, els discs estan col·locats de més gran a més petit en el
primer piu formant una estructura cònica. El joc consisteix a passar
tots els discs a la tercera vareta tenint en compte les regles següents:

- Cada moviment consisteix a agafar un dels discos superiors d’una de
  les torres i situar-lo a una de les altres torres.

- Els discs petits han d’estar sempre situats sobre els grans.

Entrada

L’entrada conté una línia amb quatre dades: el nombre de discos a moure
i els noms dels pius (orígen, destí i auxiliar). El nombre és un natural
i els noms dels pius són una paraula cadascún.

Sortida

Escriviu els moviments per moure els discos des del piu d’orígen fins al
piu de destí seguint el format dels exemples. Heu de donar una solució
amb el mínim nombre de moviments possibles.

Informació del problema

Autoria: Edelmira Pasarella, Jordi Petit

Generació: 2026-02-03T17:03:41.765Z

© Jutge.org, 2006–2026.
https://jutge.org
